open-index/open-wikipedia-markdown huggingface dataset:
Podofyllotoksiini

**Podofyllotoksiini** (C22H22O8) on lignaaneihin kuuluva orgaaninen yhdiste. Yhdistettä käytetään lääketieteessä eräiden virusinfektioiden kuten kondylooman hoidossa.

## Ominaisuudet ja käyttö
Podofyllotoksiini on väritön kiteinen aine. Yhdiste liukenee vähäisessä määrin veteen. Podofyllotoksiini on optisesti aktiivinen yhdiste ja sen kiertokyky kloroformiliuoksessa on -132,7. Luonnossa podofyllotoksiinia esiintyy useissa jalkalehtien (*Podophyllum*) sukuun kuuluvissa kasvilajeissa kuten amerikanjalkalehdessä (*Podophyllum peltatum*) ja himalajanjalkalehdessä (*Podophyllum hexandrum*). Tämän lisäksi yhdistettä on eristetty muun muassa eräistä verbena-, huulikukkais- ja sypressikasvilajeista. Podofyllotoksiini estää tubuliinin järjestäytymisen mikrotubuluksiksi ja lisäksi se  estää topoisomeraasi II:n toimintaa. Näin solujen jakaantuminen estyy. Podofyllotoksiinia käytetään kondylooman hoitoon voiteena tai liuoksena. Podofyllotoksiinia käytetään syöpälääkkeinä käytettävien etoposidin ja teniposidin valmistukseen.

## Biosynteesi
Kasvit muodostavat podofyllotoksiinia lähtien koniferyylialkoholista. Ensimmäisessä vaiheessa se hapetetaan radikaaliksi, joka dimerisoituu pinoresinoliksi. Pinoresinoli pelkistetään larisiresinoliksi ja sekoisolarisiresinoliksi. Sekoisolarisiresinolin dioliryhmä hapetetaan laktoniksi, jolloin muodostuu matairesinolia, josta metyloitumisien, hydroksyloitumisen ja renkaansulkeutumisen myötä muodostuu podofyllotoksiinia.
:

## Lähteet

## Aiheesta muualla
*Kyoto Encyclopedia of Genes and Genomes (KEGG): Podophyllotoxin 
*Dr. Duke's Phytochemical and Ethnobotanical Databases: Podophyllotoxin 
*ChemBlink: Podophyllotoxin
Kjisik (yritys)

**Kjisik** on Turussa 1890-luvulta asti toiminut kangaskauppa. Se oli alun perin venäjänjuutalaisen Kjisikin suvun omistuksessa vuoteen 2012, jolloin uusiksi omistajiksi tulivat kiinalaiset Juan Zhu ja Sheng Chen. Heidän yhtiönsä nimi on Kii-Tex Oy, mutta liike toimii yhä Kjisik-nimellä ja myy sisustustekstiilikokonaisuuksia yksityisille ja yrityksille.

## Historiaa
Vuonna 1879 Viipurissa syntynyt Josef Kjisik muutti yhdeksänvuotiaana pikkusiskonsa ja leskeksi jääneen äitinsä kanssa Turkuun ja alkoi 1890-luvulla myydä Aurajoen vanhassa kalarannassa Turun Verkatehtaalta ostamiaan kankaiden jäännöspaloja myyntikärrystään. Perhettä elättäessään hän ei ehtinyt käydä kouluja, vaan vuonna 1903 hän vuokrasi kangaskaupalleen tilat Kauppiaskatu 3:sta. Parin vuoden kuluttua hän muutti liikkeensä Venäjän kirkkokadulle, nykyiselle Yliopistonkadulle niin sanottuun Kaumin taloon, jossa kankaiden ja valmisvaatteiden myynnissä hänen apunaan toimi vaimo ja kolme myyjätärtä. 1910-luvulla Kjisik keskittyi kangaskauppaan uudessa Eerikinkadun myymälässä, jonka tilat hän myös omisti. Hän nimesi liikkeensä Turun Suurimmaksi Kangaskaupaksi. Vielä vuoteen 1918 asti Josef Kjisikin piti anoa puolen vuoden välein lupa uusien kankaiden myyntiin, sillä Venäjän vallan aikana juutalaiset saivat harjoittaa vain käytetyn tavaran kauppaa.

Sotavuosiksi kankaiden tuonti ja myynti pysähtyivät lähes kokonaan, mutta sotien jälkeen toiminta elpyi ja kankaiden välitys ulottui koko Suomeen. Turun Suurin Kangaskauppa muutti nimensä muotoon Oy Kjisik Ab. Ensimmäinen erä ruotsalaista Boråsin lakanakangasta sai aikaan korttelin mittaisen jonon.

Vuonna 1956 Josef Kjisk kuoli, ja yrityksen johtoon astui hänen poikansa Fredrik. 1960-luvulla puutalo Eerikinkadun ja Brahenkadun kulmasta purettiin, mutta Kjisik sai tilat samalle paikalle rakennetusta kerrostalosta, jossa se yhä toimii. Valmisvaatteiden vallankumous toi haasteita vaatekankaiden kaupalle. Kjisik siirtyi kokonaisten pakkojen myynnistä metritavaran myyntiin. Vuonna 1978 johtoon astui Josefin pojanpoika Leo Kjisik. Siitä asti yritys on keskittynyt sisustustekstiileihin ja niistä tehtäviin kokonaisuuksiin, joita Kjisik myy muun muassa Suomessa rakennettaviin risteilyaluksiin.

## Lähteet
Thạch Kim Tuấn

**Thạch Kim Tuấn** (s. 15. tammikuuta 1994 Hàm Tân, Bình Thuận) on vietnamilainen painonnoston maailmanmestari. Hän on kilpaillut 56&nbsp;kg:n painoluokassa vuodesta 2010.

Thạch voitti 56&nbsp;kg:n maailmanmestaruuden Anaheimissa 2017 yhteistuloksella 279&nbsp;kg. Hän voitti lisäksi kultaa molemmissa nostomuodoissa: tempauksessa tuloksella 126&nbsp;kg ja työnnössä tuloksella 153&nbsp;kg. Almatyssa 2014 hän sai yhteistuloksessa MM-hopeaa tasatuloksella 296&nbsp;kg kilpailun voittaneen pohjoiskorealaisen Om Yun-choln kanssa. Tempauksen Thạch  voitti nostettuaan 135&nbsp;kg, työnnössä hän sai hopeaa tuloksella 161&nbsp;kg. Wroclawissa 2013 hän sai pronssia tempauksessa (126&nbsp;kg), työnnössä (157&nbsp;kg) ja yhteistuloksessa (283&nbsp;kg). Houstonissa 2015 hän sai yhteistuloksen MM-pronssia tuloksella 287&nbsp;kg oltuaan molemmissa nostomuodoissa neljäs. Pariisissa 2011 hän oli tempauksessa neljäs, mutta jäi työnnössä ilman tulosta.

Thạch saavutti Aasian kisoissa hopeaa Incheonissa 2014 yhteistuloksella 294&nbsp;kg ja Jakartassa 2018 yhteistuloksella 280&nbsp;kg. Aasian-mestaruuskilpailuissa hän sai hopeaa 2013 yhteistuloksella 281&nbsp;kg.

Thạch jäi Rio de Janeiron olympialaisissa 2016 työnnössä ilman tulosta. Tempauksessa hän oli neljäs.

Thạch voitti nuorten olympialaisissa 2010 kultaa 56&nbsp;kg:n sarjassa yhteistuloksella 256&nbsp;kg. Hän voitti nuorten maailmanmestaruuden 2014 ja sai MM-pronssia 2011. Nuoremmassa ikäluokassa hän sai 50&nbsp;kg:n sarjassa MM-hopeaa 2009. Aasian juniorimestaruuden hän voitti eri ikäluokissa 2011 ja 2012. 

## Lähteet
Salibandyn alle 19-vuotiaiden naisten maailmanmestaruuskilpailut

**Salibandyn alle 19-vuotiaiden tyttöjen maailmanmestaruuskilpailut** ovat kansainvälisen salibandyliiton järjestämä turnaus, jossa pelataan maailmanmestaruudesta kahden vuoden välein. Kisat järjestetään toukokuussa samoina vuosina jolloin miesten kisat järjestetään.

Menestynein maa U19 MM-kisoissa on ylivoimaisesti Ruotsi, joka on voittanut maailmanmestaruuden seitsemän kertaa.  Ruotsi on myös Suomen ohella ainoa joukkue, joka on onnistunut voittamaan joka vuosi jonkin mitalin. Ensimmäiset kisat järjestettiin 2004 Tampereella.

## Maailmanmestaruuskilpailut ja mitalistit

## Mitalitaulukko

## Katso myös
* Salibandyn alle 19-vuotiaiden poikien MM-kilpailut
* Salibandyn miesten MM-kisat
* Salibandyn naisten MM-kisat

## Lähteet
* http://www.floorball.org/pages/EN/Events-and-Organisers
* http://www.floorball.org/pages/EN/Womens-U19-WFC
Billebeino

**Billebeino** (Billebeino Clothing and Accessories Oy) on suomalainen vaatemerkki, joka perustettiin vuonna 2014. Billebeino on nimetty perustajansa, entisen NHL-jääkiekkoilija Ville Leinon mukaan. Leino on Billebeinon vaatemallistojen pääsuunnittelija ja yrityksen hallituksen jäsen. Billebeinon toimitusjohtajana ja toisena hallituksen jäsenenä toimii Leinon ystävä ja yrityksen toinen perustaja, Juhani Putkonen.

## Mallistot
Billebeinon vaatteet ja asusteet on suunniteltu sopimaan kaikille käyttäjän sukupuolesta riippumatta.

#### Yhteistyömallistot
Billebeinon yhteistyömallistot on suunniteltu yksinoikeudella myytäväksi ulkopuoliselle yhteistyökumppaneille, ja ne ovat myynnissä myös Billebeinon verkkokaupassa.

Billebeino on tehnyt yhteisiä mallistoja Hartwall Original Long Drink -lonkerobrändin kanssa. Se on julkaissut myös Mustanaamio-sarjakuvahahmon yhteistyömalliston.

## Tuotanto ja myynti
Billebeinon tuotteiden valmistus tapahtuu muun muassa Virossa, Portugalissa ja Kiinassa. Yhtiö kertoo panostavansa vahvasti kierrätysmateriaaleihin.

Suuri osa tuotteista myydään yhtiön omassa verkkokaupassa. Kesäkuussa 2018 Billebeinolla oli oman verkkokaupan lisäksi noin 25 kotimaista jälleenmyyjää.

## Historia
Ville Leino perusti Billebeinon vuonna 2014 tehdessään vielä aktiivista ammattilaisuraa jääkiekon parissa. Jääkiekkouran päätyttyä vuonna 2017 Leino alkoi keskittyä täysipäiväisesti Billebeinon vaatemallistojen suunnitteluun.

BilleBeino Clothing and Accessories Oy hakeutui yrityssaneeraukseen huhtikuussa 2025.

## Lähteet

* https://www.billebeino.com/originalbillebeino/ 
* https://www.finder.fi/Muotoilua+ja+suunnittelua+teollinen/BilleBeino+Clothing+and+Accessories+Oy/Tampere/yhteystiedot/2868516
* https://www.marmai.fi/uutiset/vaatebrandi-billebeino-teki-vahvan-tuloksen-vahan-erilainen-yritystarina-6731253
* https://www.hartwall.fi/fi/uutiset/2018/hartwall-original-long-drinkin-ja-billebeinon-yhteinen-kesamallisto-tulee-myyntiin-tanaan
* https://www.mandatumlife.fi/life-journal/artikkeli/-/article/duunareista-vaateyrittajiksi-puolivahingossa 
* https://matkamies.fi/articles/article/billebeino/
* https://www.billebeino.com/billebeino-x-phantom/ 

### Viitteet

## Aiheesta muualla
* Billebeino.com
Abariringa

**Abariringa** (tunnetaan myös nimillä **Canton** tai **Kanton**) on Kiribatille kuuluva Phoenixsaarten pohjoisin ja pinta-alaltaan suurin atolli. Se on myös saariryhmän ainoa asuttu saari ja sen asukasluku oli 20 vuonna 2015.
Vuosina 1939–1979 saari oli Yhdistyneen kuningaskunnan ja Yhdysvaltojen yhteishallinnassa, kunnes Kiribati itsenäistyi vuonna 1979.

## Lähteet
Artikaiini

**Artikaiini** on yleisesti hammaslääketieteessä käytettävä amidityyppinen paikallispuudutusaine. Artikaiini estää palautuvasti vegetatiivisten hermosäikeiden, tuntohermosäikeiden ja motoristen hermosäikeiden ärtyvyyttä. Artikaiinin vaikutusmekanismina pidetään hermosäikeiden membraaneissa sijaitsevien jänniteriippuvaisten Na+-kanavien salpausta. Paikallispuudutteissa apuaineena käytettävä adrenaliini aiheuttaa paikallisen vasokonstriktion ja verenkierron vähenemisen, jolloin artikaiinin imeytyminen hidastuu. Tuloksena on suurempi paikallispuudutteen pitoisuus vaikutuskohdassa ja pitempi vaikutus, jolloin myös systeemisten haittavaikutusten esiintyminen vähenee. Lisäksi verenvuototaipumus vähenee kirurgisten toimenpiteiden yhteydessä.

Kudoksiin annostelun jälkeen puutuminen tapahtuu noin 1–3 minuutissa infiltraatiopuudutuksen yhteydessä ja hieman hitaammin johtopuudutuksen yhteydessä (enintään 9 minuutin kuluttua injektiosta). Pulpaalipuudutuksessa artikaiinin vaikutus kestää vähintään noin 45 minuuttia ja pehmytkudospuudutuksessa 120–240 minuuttia.

Artikaiinin kemiallinen kaava on C13H20N2O3S, moolimassa 284,37&nbsp;g/mol ja CAS-numero 23964-58-1.

## Lähteet

## Aiheesta muualla
*PubChem: Articaine 
*DrugBank: Articaine 
*Kyoto Encyclopedia of Genes and Genomes (KEGG): Articaine
Trần Lê Quốc Toàn

**Trần Lê Quốc Toàn** (s. 5. huhtikuuta 1989 Đà Nẵng) on vietnamilainen painonnoston MM-mitalisti.

Trần saavutti 56&nbsp;kg:n sarjassa MM-hopeaa Anaheimissa 2017 yhteistuloksella 270&nbsp;kg. Hän hävisi kilpailun voittaneelle maanmiehelleen Thạch Kim Tuấnille yhdeksän kilon erolla. Tempauksessa Trần sai hopeaa tuloksella 119&nbsp;kg ja työnnössä pronssia tuloksella 151&nbsp;kg. Hän sijoittui MM-kilpailujen 56&nbsp;kg:n sarjassa yhteistuloksessa neljänneksi 2011 ja 2013 sekä viidenneksi 2014. Lisäksi hän sai MM-pronssia tempauksessa 2011 tuloksella 125&nbsp;kg.

Trần sijoittui 2012 Lontoon olympialaisissa 56&nbsp;kg:n sarjassa neljänneksi yhteistuloksella 284&nbsp;kg. Rio de Janeirossa 2016 hän oli viides tuloksella 275&nbsp;kg. Aasian-mestaruuskilpailuissa hän sai hopeaa 2012 ja 2015 sekä pronssia 2013 ja 2017.

## Lähteet
Birnie

**Birnie** on Kiribatille kuuluvilla Phoenixsaarilla sijaitseva asumaton atolli. Birnien löysi ensimmäisenä kapteeni Emment vuonna 1823.
Atollin pinta-ala on 0,2 km².
## Lähteet
Heikki Siikonen

**Heikki Lauri Siikonen** (5. tammikuuta 1890 Kangasala  – 3. joulukuuta 1973 Hyvinkää) oli talousneuvos ja rakennusmestari, jonka toimisto suunnitteli runsaasti rakennuksia ja laati tyyppipiirustuksia ja joka toimi opettajana sekä julkaisi useita rakennusalan tietokirjoja.

## Henkilöhistoria
Heikki Lauri Siikosen vanhemmat olivat maanviljelijä, kirvesmies Heikki Siikonen ja Hanna Uotila ja puoliso vuodesta 1922 Annikki Nokkala (k. 1926). Siikonen kävi teollisuuskoulun 1911, toimi rakennuspiirtäjänä 1909–1918 ja Uudenmaan läänin maanviljelysseuran rakennustoimiston johtajana 1918–1925 sekä 1927–1928. Oma suunnittelutoimisto hänellä oli vuodesta 1928 Hyvinkäällä, missä hän oli myös rakennusopin opettaja vuodesta 1931. Siikosella oli useita alansa ja yhteiskunnallisia luottamustoimia. Hän muun muassa laati tiettävästi Suomen ensimmäiset työväentalojen tyyppipiirustukset, joiden mukaisesti rakennettiin useita työväentaloja. Siikonen suunnitteli myös 1920-luvulla rakennetun Ahjon liikerakennuksen. Siikosen suunnittelema osa kuitenkin purettiin vuonna 1991.

## Julkaisuja
* *Pienviljelijän rakennusopas*, 1926
* *Millaiseksi rakennan taloni*, 1929
* *Pientilojen rakennuspiirustuksia: valintaopas: sisältää yleisohjeet, piirustusten selitykset ja kustannusarviot*, 1931
* *Pienviljelijän rakennusoppi*, 1933, laatinut Heikki Siikonen, avustaneet Urho Åberg ja V. A. Arola (käännetty ruotsiksi 1934)
* *Kunnollinen säilytyssuoja on välttämätön pienillekin perunamäärille*, 1939

## Lähteet

## Aiheesta muualla

* Similä, Yrjö, 1955. *Heikki Siikonen*. Teoksessa: Rakennusmiehiä ja -mestareita, ss. 168–174.
* Knapas, Marja Terttu, Ivars, Marja, 1991. *"Yksinkertainen parempi kuin huonosti ruusattu": Heikki Siikonen ja maatalousrakentaminen 1920- ja 1930-luvulla*. Teoksessa: Taidehistoriallisia tutkimuksia: 12 , ss. 117-132.
* Millaiseksi rakentaisin taloni? Modernismi ja modernisaatio maaseudun rakennussuunnittelussa 1920- ja 1930-luvuilla. Pro gradu -tutkielma, Henrik Mattjus, 2014.
Väinö Anttila

**Väinö Fredrik Anttila** (22. syyskuuta 1892 Viipuri – 4. helmikuuta 1952) oli suomalainen näyttelijä, teatteriohjaaja ja teatterinjohtaja. Anttila teki uransa pääosin työväen näyttämöillä. Lisäksi hän näytteli Viipurin Kaupunginteatterin riveissä 1940-luvulla.

## Ura
Väinö Anttilan vanhemmat olivat vaakamestari Johan Fredrik Anttila ja Maria Charlotta Takala. Uransa varhaisvaiheessa hän työskenteli Talikkalan työväen näyttämöllä. Teatteriura katkesi sisällissotaan: Anttila soti punaisten komppanianpäällikkönä, ja sodan jälkeen hän kärsi vankeusrangaistuksen. Kesällä 1921 hänet palkattiin Työväen Näyttämöiden liiton sihteeriksi, osin punaisen taustansa takia, osin jatkamaan liiton viipurilaista perintöä.

Anttilan ura jatkui Kuopion Työväen Teatterin johtajana 1923. Pesti Kuopiossa jäi lyhyeksi, kuten myös seuraavat: Voikkaan Työväen Näyttämö 1923–1925, Rovaniemen Työväen Näyttämö 1925–1926, Nokian Työväen Näyttämö 1926–1929, Lappeenrannan Teatteri 1929–1931 ja Salon Näyttämö 1931–1933. Vuosina 1934–1938 Anttilalla oli hieman pidempi rupeama, kun hän toimi turkulaisen harrastajateatteri Tarmon johtajana. Vuosina 1939–1941 hän johti Lahden Työväen Näyttämöä. Toisen maailmansodan jälkeen Anttila johti Vuoksenlaakson Teatteria 1946–1949 ja sen seuraajaa eli Imatran Teatteria vuodesta 1949.

Anttila työskenteli Viipurin Kaupunginteatterin kiinnitettynä näyttelijänä 1941–1946. Hän näytteli muun muassa Jussin roolin kansannäytelmässä *[[Pohjalaisia (näytelmä)|Pohjalaisia]]* ja Riston roolin *[[Työmiehen vaimo]]ssa*. Agapetuksen komediassa *Syntipukki* Anttila teki Miettisen roolin. Hän näytteli myös näytelmissä *[[Paljon melua tyhjästä]]*, *Noita palaa elämään* ja *Ruma Elsa*.

Anttila ohjasi lavalle muun muassa näytelmät *Seitsemän veljestä*, *Lemmin poika*, *Elinan surma* ja *Anu ja Mikko*.

## Muuta
Väinö Anttila  avioitui näyttelijä Toini Ahosen kanssa 1924.

## Lähteet
*
*

### Viitteet
Haier

**Haier Group Corporation** on kiinalainen kuluttajaelektroniikkaa ja kodinkoneita valmistava yritys. Haier valmistaa ja myy muiden muassa ilmastointilaitteita ja jääkaappeja. Euromonitorin mukaan Haier on maailman johtava kodinkoneiden valmistaja: sen markkinaosuus maailmassa oli 10,2 prosenttia vuonna 2014. Tammikuussa 2016 Haier osti General Electricin kodinkoneyksikön 5,4 miljardilla Yhdysvaltain dollarilla.

## Lähteet

## Aiheesta muualla
François Hanriot

**François Hanriot** (3. joulukuuta 1759 Nanterre – 28. heinäkuuta 1794 Pariisi) oli ranskalainen vallankumouksellinen, joka toimi vuosina 1793–1794 Pariisin kansalliskaartin komentajana. Hän oli vuoripuolueen jyrkkä tukija, joka syrjäytettiin ja teloitettiin yhdessä Maximilien de Robespierren kanssa.

Hanriot oli lähtöisin palvelijaperheestä ja hankki nuoruudessaan vaatimattoman elantonsa sekalaisissa ammateissa. Vallankumouksen puhjettua hänestä sukeutui radikaali poliittinen puhuja Pariisin sanskulottien keskuudessa ja hän osallistui heinäkuun 1791 Marskentän mielenosoitukseen. Hanriot kunnostautui kumouksellisten kansanjoukkojen 10. elokuuta 1792 suorittamassa Tuileries’n palatsin valtauksessa, jonka seurauksena Ranska julistettiin tasavallaksi. Hänet valittiin sen jälkeen komentamaan Pariisin kansalliskaartin sanskulottiosastoa ja hän sai kaartissa kapteenin arvon. Hän osallistui niin sanottuihin syyskuun murhiin.

Hanriot’lla oli avainrooli vuoden 1793 vallankaappauksessa, jolla girondistit erotettiin kansalliskonventista eli parlamentista. Kansannousun puhkeamispäivänä 31. toukokuuta Pariisin kommuuni nimitti Hanriot’n Pariisin kansalliskaartin tilapäiseksi komentajaksi. Tapahtumat huipentuivat kaksi päivää myöhemmin, 2. kesäkuuta, jolloin Hanriot piiritti kansalliskonventin istuntopaikan 80&nbsp;000 miehen ja 160 tykin voimin, kieltäen ketään poistumasta ennen kuin 29 johtavaa girondistiedustajaa oli pidätetty. Suurin osa pidätetyistä pääsi pakoon, mutta joka tapauksessa heidät oli puhdistettu konventista. Hanriot valittiin pian Pariisin kansalliskaartin vakinaiseksi komentajaksi.

Hanriot tuki uskollisesti Robespierren hallintoa terrorin aikana, joten hänet määrättiin vangittavaksi Robespierren lähimpien kannattajien joukossa Thermidorin vallankaappauksen yhteydessä heinäkuussa 1794. Hän ilmeisesti yritti itsemurhaa hyppäämällä Pariisin kaupungintalon ikkunasta tai toisen tiedon mukaan joutui heitetyksi ulos, mutta jäi täpärästi henkiin pudottuaan alla olevaan lantakasaan, josta hänet hieman myöhemmin löydettiin puolikuolleena. Seuraavana päivänä hänet tuomittiin kuolemaan ja teloitettiin giljotiinilla samassa yhteydessä Robespierren kanssa.

## Lähteet ja huomautukset
Toini Anttila

**Toini Esteri Kyllikki Anttila** (o.s. Ahonen, 19. syyskuuta 1897 Tampere – 29. heinäkuuta 1969) oli suomalainen näyttelijä ja teatteriohjaaja. Hän työskenteli muun muassa Tampereen Työväen Teatterissa ja Viipurin Kaupunginteatterissa.

## Ura
Toini Anttilan vanhemmat olivat huonekalutehtailija Arvi Ahonen ja Hilma Selenius. Hänen ensimmäinen näyttelijäkiinnityksensä oli Tampereen Työväen Teatteriin vuosina 1915–1919. Ura jatkui hänen aikakaudelleen tyypillisesti melko tiuhaan vaihtuvin kiinnityksin: Oulun Työväen Teatteri 1921–1922, Voikkaan Työväen Näyttämö 1922–1925, Rovaniemen Työväen Näyttämö 1925–1926, Lappeenrannan Teatteri 1929–1931, Salon Näyttämö 1931–1933, Lahden Työväen Näyttämö 1939–1941 ja Viipurin Kaupunginteatteri 1941–1946. Vuodesta 1946 vuoteen 1961 Anttila työskenteli Imatran Teatterin ohjaajana ja järjestäjänä.

Anttilan näyttämötehtäviä olivat muun muassa Kaisa kansannäytelmässä *[[Pohjalaisia (näytelmä)|Pohjalaisia]]*, Pohjolan tytär näytelmässä *Lemmin poika* ja Karin Timelius näytelmässä *Neljä naista*. Hän näytteli myös muun muassa Elinan roolin balladissa *Elinan surma* ja Viivin roolin komediassa *Ruma Elsa*.

Anttila ohjasi lavalle muun muassa näytelmät *Anne Frankin päiväkirja*, *Neljä naista*, *Opri ja Oleksi* ja *[[Tukkijoella (näytelmä)|Tukkijoella]]*.

## Muuta
Toini Ahonen  avioitui teatterinjohtaja Väinö Anttilan kanssa 1924. Liitto päättyi puolison kuolemaan 1952. Pariskunta teki taiteellisen uransa pääosin samoissa teattereissa.

## Lähteet
*
*
*

### Viitteet

## Aiheesta muualla
*Kysymuseolta.fi: LÖYTYYKÖ LAPPEENRANNAN TEATTERIN GYURKOVICSIN TYTTÄRET -ESITYKSEN ROOLILUETTELOA?
China Petrochemical Corporation

**China Petrochemical Corporation** tai **Sinopec Group** () on kiinalainen maailman suurin öljynjalostuksen, maakaasun ja petrokemian teollisuuden konglomeraatti. China Petrochemical Corporation on liikevaihdoltaan maailman kolmanneksi suurin yritys.

## Katso myös
*Sinopec

## Lähteet
Ambrose Cowley

**William Ambrose Cowley** oli brittiläinen kaapparilaivan kippari, joka toimi 1600-luvun loppupuolella Espanjan kauppareittien varrella Amerikan rannikolla. Hän julkaisi vuonna 1678 Galapagossaarten kartan, jossa saaret oli nimetty englantilaisten kuninkaallisten ja aatelisten mukaan.

Cowley kirjoitti matkoistaan myös noin 40-sivuisen käsikirjoituksen, joka on säilynyt Lambethin linnassa. Omien kirjoitustensa mukaan hän lähti laivalle navigaattoriksi, ja vasta merillä kuuli että reitti muuttuu ja lähdetään kaappaamaan espanjalaisia laivoja.
 
## Lähteet
Marylandin provinssi

**Marylandin provinssi** () oli Englannin ja myöhemmin Britannian siirtokunta Pohjois-Amerikassa vuodesta 1632 vuoteen 1776, jolloin se ja kaksitoista muuta brittiläistä siirtokuntaa julistautuivat itsenäisiksi, perustaen Amerikan yhdysvallat. Marylandista tuli tämän jälkeen osavaltio.

## Perustaminen
Marylandin siirtokunnan perustivat lordi Baltimoren johdolla Englannin kirkkojärjestykseen tyytymättömät katoliset, jotka olivat lähteneet meren yli Uuteen maailmaan. Marylandin provinssi nimettiin Englannin kuningatar Henrietta Marian mukaan ja sen suurin kaupunki lordi Baltimoren mukaan.

## Lähteet

## Aiheesta muualla
*The Charter of Maryland : 1632 Yale Law School
Tran

**Tran** tai **Trần** voi tarkoittaa seuraavia:

* Tran, kaupunki Bulgariassa
* Trần-dynastia, Vietnamia 1225–1400 hallinnut dynastia
* Tran- tai Trần -nimisiä henkilöitä:
** An Tran (s. 1952), vietnamilais-yhdysvaltalainen pokeriammattilainen
** David Tran, yhdysvaltalainen pokeriammattilainen
** J. C. Tran (s. 1977), vietnamilais-yhdysvaltalainen pokeriammattilainen
** Kelly Marie Tran, oik. *Trần Loan* (s. 1989), yhdysvaltalainen näyttelijä
** Kenny Tran, vietnamilais-yhdysvaltalainen pokeriammattilainen
** Nghi Tran (s. 1978), vietnamilais-suomalainen pikajuoksija
** Roni Tran, oik. *Trong Binh Tran* (s. 1987), vietnamilais-suomalainen R&B-laiulaja
** Trần Đại Quang (1956–2018), Vietnamin presidentti 2016–2018
** Trần Đức Lương (1937–2025), Vietnamin presidentti 1997–2006
** Tran Hieu Ngan (s. 1974), vietnamilainen taekvondoin
** Trần Lê Quốc Toàn (s. 1989), vietnamilainen painonnostaja
** Trần Trọng Kim (1883–1953), vietnamilainen professori ja poliitikko
Kolmastoista yö

**Kolmastoista yö** on Reijo Mäen vuonna 2001 julkaisema kolmastoista Vares-dekkari. 

Kirjan yhtenä aiheena on laiton kansainvälinen asekauppa. Lisäksi sivutaan Venäjän/Neuvostoliiton tapaa asettaa eri maihin valehenkilöllisyydellä niin sanottuja uinuvia agentteja, jotka voidaan ottaa käyttöön tarpeen tullen. Myös räjähteitä on pitkään kätketty Turun saaristoon, tässä tapauksessa Kakskertaan.

Vareksen nuoruudesta kirjassa kerrotaan hänen muistikuvansa Niinisalon juhannusjuhlista, joilla oli ollut katsomassa Baddingiä. Kerrotaan myös, että Vares on vaihtanut suosikkijoukkueensa Ässistä TPS:ksi viimeistään silloin, kun se voitti Euroopan mestaruuden. Tapauksen yhteydessä oli juotu maljoja Vareksen Pomarfin-kengästä.

## Vastaanotto

Helsingin Sanomien Suvi Ahola kertoi arviossaan, että Kolmastoista yö on hänen ensimmäinen Vares-dekkarinsa. Häntä häiritsi, että Vares ei 41 ensimmäisellä sivulla ole vielä kuin juonut ja nainut ja että tarinan pahikseksi on asenteellisesti valittu lesbo.

Mäki vastasi Aholalle, että hän on kirjoittanut tätä ennen jo 18 dekkaria ja että näissä yhdessäkään lesbolla ei ole ollut pahan tytön roolia. Hän toisti myös, että koska Ahola ei ole Vareksia lukenut, muistuttaa tilanne sitä, jos Tony ”Viikinki” Halme yhtäkkiä päättäisi arvostella Jorma Uotisen tanssiteoksen. 

Kolmastoista yö myi ilmestymisvuonnaan 16 200 kappaletta.

## Lähteet
Rautamalmipelletti

**Rautamalmipelletti** on rautamalmin välituote, jossa itse malmikivi on teollisesti muotoiltu kaupalliseksi puolivalmisteeksi, pelleteiksi. Menetelmä on laajasti käytössä. Muun muassa Kostamuksen malmia tuodaan junalla pelletteinä Rautaruukille Raaheen.
Vilma Hänninen

**Vilma Hänninen** (s. 15. tammikuuta 1954) on suomalainen sosiaalipsykologi (VTT), joka on toiminut sosiaalipsykologian professorina (emerita) Itä-Suomen yliopistossa. Hän aloitti uransa projektitutkijana Tampereen yliopistossa vuonna 1976 ja sosiaalipsykologian professorina Kuopion yliopistossa vuonna 2005. Hännisen asiantuntemusaluetta on muun muassa narratiivinen tutkimus. Väitöstutkimuksensa Hänninen teki tarinallisuudesta elämän muutoksissa.

## Teokset

* Ihminen kaleidoskoopissa (toim. Elisa Aaltolan kanssa), 2020.
* Muuttuuko ihminen? 2004.
* Sisäinen tarina, elämä ja muutos, 2002.
* Sosiaalipsykologian suunnannäyttäjiä (toim. yhdessä Jukka Partasen ja Oili-Helena Ylijoen kanssa), 2001.

## Lähteet

* Vilma Hänninen
Oxdog

**Oxdog** on suomalais-ruotsalainen vuonna 2011 perustettu salibandyn erikoismerkki, joka tuottaa salibandymailoja, maalivahdinvarusteita ja muita salibandyssa tarvittavia varusteita. Yritys Oxdog-brändin takana on Evosport AB, jonka pääkonttori on Piitimessä, Ruotsissa.

## Mailat
Oxdogin nykyisiä mailamalleja ovat:

* Hyperlight HES
* Ultralight HES
* Sense HES
* Viper
* Zero HES
* Pulse
* Shift
* Fusion
* Iroc

### Lavat
Oxdogin nykyisiä lapoja ovat:
 
* FSL
* OptiLight
* Razor
* Avox
* Delta
* Block
* Gate

### Maalivahdin varusteet
Oxdogin nykyisiä maalivahdinvarustemalleja ovat Tour ja Gate.

Oxdogin maalivahdinvarustemallistoon kuuluu aina kaksi erilaista paitaa: toinen ilman toppausta ja toinen kevyillä toppauksilla. Paita, jossa ei ole toppauksia on väritykseltään tummempi. Muita mallistoon kuuluvia varusteita ovat maalivahdinhousut, lyhyet polvisuojat, pitkät polvisuojat, silikonihanskat, juniori- sekä aikuiskoon kypärä ja rintapanssari. Oxdog tekee myös lasten maalivahdinvarusteita.

## Lähteet

## Aiheesta muualla
* Oxdog
Tycho (muusikko)

**Scott Hansen** (s. 1977 Sacramento, Kalifornia, Yhdysvallat), joka tunnetaan taiteilijanimeltään **Tycho**, on yhdysvaltalainen muusikko, säveltäjä, lauluntekijä ja tuottaja. Hänet tunnetaan myös taiteilijanimeltä **ISO50** hänen valokuvauksellisista töistään. 

Tycho on allekirjoittanut levytyssopimuksen Ghostly Internationalin kanssa, mutta on julkaissut musiikkia myös Merck Recordsilla ja Gammaphone Recordsilla. Hänen neljäs studioalbuminsa *[[Epoch]]* oli ehdokkaana vuoden 2017 Grammy-palkinnolle kategoriassa *Best Dance/Electronic Album*. 

## Diskografia
### Studioalbumit
* *[[Past Is Prologue]]* (2006)
* *[[Dive (Tychon albumi)|Dive]]* (2011)
* *[[Awake (Tychon albumi)|Awake]]* (2014)
* *[[Epoch]]* (2016)
* *[[Weather (Tychon albumi)|Weather]]* (2019)
* *[[Simulcast]]* (2020)

## Lähteet
Amanda Kaarlonen

**Amanda Eufrosyne Kaarlonen** (synt. **Glade**, myöh. **Silén**, s. 22. marraskuuta 1852 Pori) oli suomalainen näyttelijä ja oopperalaulaja, joka oli yksi Suomalaisen Teatterin eli nykyisen Kansallisteatterin ensimmäisistä näyttelijöistä. Hän oli kauppias Carl Adam Gladin tytär, joka liittyi Kaarlo Bergbomin johtamaan Suomalaiseen Teatteriin sen antaessa ensimmäisiä näytöksiään Porissa syksyllä 1872. Hieman myöhemmin Kaarlonen siirtyi teatterin lauluosastoon, josta pian tuli Suomalainen Ooppera.

Kaarlosen puoliso oli Viipurissa opettajana toiminut laulaja Adolf Fredrik Silén (1855–1927).

## Lähteet
Helsinki Forum

**Helsinki Forum** oli Niilo Kaupin ja Jari Ehrnroothin vuonna 1997 perustama kulttuuriyhdistys, joka pyrki tuomaan Suomeen eurooppalaista älyllistä kulttuuria.

Helsinki Forum järjesti useita merkittäviä keskustelutilaisuuksia. Yhdistyksen avustajana toimi Hilkka Hytönen. Vuonna 2000 Helsinki Forum kutsui eturivin eurooppalaisia ajattelijoita ja kirjailijoita, mm. filosofi Simon Critchleyn ja kirjailija Slavenka Drakulićin, Helsinkiin Tieteiden talolla järjestettyyn tilaisuuteen *Whose Europe?* Tilaisuutta tukivat rahallisesti opetusministeriö, ulkoministeriö, sekä Hollannin ja Tanskan suurlähetystöt. Sen pohjalta Ehrnrooth ja Kauppi toimittivat teoksen *Europe in Flames* (Helsinki University Press, 2001) .

Vuonna 2001 Ylioppilastalolla Helsinki Forum järjesti toisen, suomenkielisen tilaisuuden otsikolla *Kenen maailma? Taistelu moraalista ja totuudesta*. Seuraavana vuonna Kauppi ja Hytönen järjestivät Sanomatalon tiloissa laajan keskustelutilaisuuden islamista, *The Dialogue of the World: Islam in Focus*, johon osallistuivat mm. islam-tutkija Jaakko Hämeen-Anttila, ja jota sponsoroivat opetusministeriö, Suomen kulttuurirahasto, Helsingin yliopisto ja Antti Wihuri -säätiö. 
Vahvistamaan toimintaansa kriittisen eurooppalaisen keskustelun puolustajana Helsinki Forum perusti *Critical European Prize* -palkinnon, joka myönnettiin vuonna 2001 tšekkiläiselle kirjailijalle ja *Lettre Internationalen* kustantajalle Antonin Liehmille (s. 1924) ja vuonna 2002 suomalaiselle filosofille Georg Henrik von Wrightille (1916–2003). 

Vuonna 2001 Helsinki Forumille ja sen taustavoimille Ehrnroothille ja Kaupille myönnettiin Yle TV1:n Vuoden Valopilkku -palkinto  ”itsenäisestä ja omapäisestä ajattelusta ja oleellisten yhteiskunnallisten kysymysten taitavasta esittämisestä totutusta poikkeavalla tavalla”. 

Yhdistys lakkautettiin vuonna 2005.

## Lähteet
Mikael Ehn

**Mikael Kristian Ehn** (s. 29. marraskuuta 1980 Vaasa) on suomalainen ilmakehätieteilijä, joka toimii apulaisprofessorina Helsingin yliopiston matemaattis-luonnontieteellisen tiedekunnan Fysiikan osaston Ilmakehätieteen osastolla (tenure track 12/2016 – 11/2021). Hän johtaa ilmakehän fysikaaliseen kemiaan keskittynyttä tutkimusryhmää.

Vuonna 2018 Ehn nousi arvostetulle maailman viitatuimpien tutkijoiden *2018 Highly Cited Researchers* -listalle geotieteiden aihepiiristä. Maailmanlaajuisesti tällä alansa viitatuimpien (siteeratuin 1 %) listalla on kaikki aihealueet mukaan luettuna runsas 4&nbsp;000 tutkijaa 21 tieteenalalta ja noin 2&nbsp;000 tieteenrajat ylittävää tutkijaa. Tutkijoista noin 40 työskentelee Suomessa tai on ulkomailla tutkimustyötään tekeviä suomalaisia.

## Lähteet

## Aiheesta muualla
* Mikael Ehn (helsinki.fi)
Chillwave

**Chillwave** on musiikin tyylilaji, joka ilmestyi 2000-vuosikymmenen loppupuolella. Chillwavea on luonnehdittu dreampopiksi. Muun muassa muusikot Neon Indian ja Washed Out ovat tehneet chillwavea.

## Lähteet
Björkstrand

**Björkstrand**, **Bjorkstrand** on ruotsin- ja tanskankielinen sukunimi:

* Gustav Björkstrand (s. 1941), suomalainen piispa, teologi, professori, ministeri
* Kåre Björkstrand (s. 1987), suomalainen jalkapalloilija
* Oliver Bjorkstrand (s. 1995), tanskalainen jääkiekkoilija
* Patrick Bjorkstrand (s. 1992), tanskalainen jääkiekkoilija
* Sebastian Björkstrand (s. 1987), suomalainen futsalpelaaja
Dirt Rally 2.0

**Dirt Rally 2.0** on Codemastersin kehittämä simulaatiopeli. Peli on julkaistu Microsoft Windows-, PlayStation 4- ja Xbox One -alustoille 26. helmikuuta 2019.

## Pelaaminen
Peli on jatkoa *[[Dirt Rally]]lle* ja jatkaa vaativalla linjalla. Kilpapaikat ovat käsin mallinnettu. Pelattavia sijainteja ovat Argentiina, Australia, Espanja, Kreikka, Monaco, Puola, Ruotsi, Skotlanti, Suomi, Uusi-Seelanti, Wales ja  Yhdysvallat. Pelissä on uutena tien pinnan vaurioituminen, joka aiheuttaa syvempiä uria myöhemmin lähtöjärjestyksessä olevalle.

## Vastaanotto
Peli on saanut IGN:n arvostelussa arvosanaksi 8,5/10.

## Lähteet
Lazarus Salii

**Lazarus Eitaro Salii** (17. marraskuuta 1936 Angaur – 20. elokuuta 1988 Koror) oli palaulainen poliitikko. Hän toimi Palaun järjestyksessään toisena presidenttinä vuosina 1985–1988. Saliin epäillään tehneen itsemurhan elokuussa 1988, jolloin hänet löydettiin kuolleena.

## Lähteet
Miekkiö

**Miekkiö** on noin 500 asukkaan kylä Hollolassa Päijät-Hämeessä. Miekkiön kylän naapureina Hollolan puolella ovat Okeroisten, Nostavan ja Hakosillan kylät. Orimattilan puolelta naapureina ovat Rautamäki, Pennala ja Viljaniemi. Lahdesta katsoen Miekkiö rajoittuu Renkomäen, Pasinan, Näkkimistön ja Jokimaan kaupunginosiin. Miekkiön alueeseen kuuluu myös Hangasmäki. Hangasmäki-nimi on tullut kyläosan suuresta mäestä. Myös Luhdantaustan on katsottu Miekkiön kyläkuntaan kuuluvaksi.

## Palvelut
Miekkiön palveluita on muun muassa päiväkoti Pulina. Miekkiössä on myös aktiivista Marttatoimintaa sekä kyläyhdistys. Siellä on muutamia yrityksiä, kuten Finnmari-kynttilätehdas ja tehtaanmyymälä, Miekkiön ratsastustalli, antiikkihuonekaluliike ja Lahden antiikkitukku.

## Lähteet

## Kirjallisuutta
*
Nikumaroro

**Nikumaroro** on Kiribatin Phoenixsaariin kuuluva asumaton atolli. Sen pinta-ala on 4,1 km².

On spekuloitu, että Amelia Earhart olisi maailmanympäryslennollaan heinäkuussa 1937 tehnyt pakkolaskun Nikumaroron atollille.

## Lähteet
Shishaldinin tulivuori

**Shishaldinin tulivuori** on aktiivinen kerrostulivuori Unimakin saarella Aleuttien saaristossa Alaskassa, Yhdysvalloissa. Se on alle 10&nbsp;000 vuotta vanha. Tulivuori on 2&nbsp;857 metriä korkea, ja on samalla Aleuttien korkein kohta. Shishaldin on purkautunut useita kertoja. Viimeksi se purkautui vuonna 2015. False Passin kaupunki sijaitsee 32 kilometriä tulivuoresta itään.

Vuonna 1967 Shishaldinista tuli Yhdysvaltain kansallinen maamerkki.

## Lähteet
Starbuck

**Starbuck** eli **Volunteer Island** on korallisaari Tyynellämerellä. Se on osa Kiribatille kuuluvia Linesaaria. Saarta on ennen kutsuttu nimellä *Barren*. Saaren löysi ensimmäisenä brittiläinen Valentine Starbuck vuonna 1823.

## Lähteet
Rengasteoria

**Rengasteoria** on algebran osa-alue, jonka tutkimuskohteena ovat renkaat – algebralliset rakenteet, joille on määritelty yhteen- ja kertolasku.

## Vaihdannaiset renkaat

Rengasta kutsutaan vaihdannaiseksi, jos sen kertolasku on vaihdannainen. Jos R on rengas, jossa on määritelty yhteenlasku (+) ja kertolasku (\cdot), niin R on vaihdannainen, jos mille tahansa alkioille a, b \in R pätee a\cdot b=b\cdot a. Esimerkkejä vaihdannaisista renkaista ovat polynomirenkaat, algebrallisten kokonaislukujen renkaat samoin kuin tavalliset kokonaisluvut, ja p-aditiset kokonaisluvut.

## Kirjallisuutta
### Suomeksi
* 

### Englanniksi

*Allenby, R. B. J. T. (1991), Rings, Fields and Groups (Second ed.), Edward Arnold, London, p. xxvi+383, , MR 1144518

*Blyth, T.S.; Robertson, E.F. (1985), Groups, Rings and Fields: Algebra through practice, Book 3, Cambridge: Cambridge University Press, 
*Faith, Carl (1999), Rings and Things and a Fine Array of Twentieth Century Associative Algebra, Mathematical Surveys and Monographs, 65, Providence, RI: American Mathematical Society, , MR 1657671

*Goodearl, K. R.; Warfield, R. B., Jr. (1989), An Introduction to Noncommutative Noetherian Rings, London Mathematical Society Student Texts, 16, Cambridge: Cambridge University Press, , MR 1020298

*Judson, Thomas W. (1997), Abstract Algebra: Theory and Applications

*Kimberling, Clark (1981), "Emmy Noether and Her Influence", in Brewer, James W; Smith, Martha K, Emmy Noether: A Tribute to Her Life and Work, Marcel Dekker, pp. 3–61

*Lam, T. Y. (1999), Lectures on Modules and Rings, Graduate Texts in Mathematics, 189, New York: Springer-Verlag, doi:10.1007/978-1-4612-0525-8, , MR 1653294

*Lam, T. Y. (2001), A First Course in Noncommutative Rings, Graduate Texts in Mathematics, 131 (Second ed.), New York: Springer-Verlag, doi:10.1007/978-1-4419-8616-0, , MR 1838439

*Lam, T. Y. (2003), Exercises in Classical Ring Theory, Problem Books in Mathematics (Second ed.), New York: Springer-Verlag, , MR 2003255

*Matsumura, Hideyuki (1980), Commutative Algebra, Mathematics Lecture Note Series, 56 (Second ed.), Reading, Mass.: Benjamin Cummings, , MR 0575344

*McConnell, J. C.; Robson, J. C. (2001), Noncommutative Noetherian Rings, Graduate Studies in Mathematics, 30, Providence, RI: American Mathematical Society, doi:10.1090/gsm/030, , MR 1811901

*O'Connor, J. J.; Robertson, E. F. (September 2004), "The development of ring theory", MacTutor History of Mathematics Archive

*Pierce, Richard S. (1982), Associative Algebras, Graduate Texts in Mathematics, 88, New York: Springer-Verlag, , MR 0674652

*Rowen, Louis H. (1988), Ring Theory, Vol. I, Pure and Applied Mathematics, 127, Boston, MA: Academic Press, , MR 0940245. Vol. II, Pure and Applied Mathematics 128, .

*Weibel, Charles A. (2013), The K-book: An introduction to algebraic K-theory, Graduate Studies in Mathematics, 145, Providence, RI: American Mathematical Society, , MR 3076731

## Lähteet
Santa Fe (Galápagossaaret)

**Santa Fe** () on Ecuadorin Galápagossaariin kuuluva saari. Se on Galápagosin geologisesti vanhimpia saaria, ja siellä elää muun muassa kotoperäinen iguaanilaji *[[Conolophus pallidus]]*.

## Maantiede ja geologia
Santa Fe on 24 neliökilometrin suuruinen saari Galápagossaarten keskiosissa Santa Cruzin kaakkoispuolella. Sen korkein kohta on 259 metrissä. Saari sijaitsee noin 965 kilometriä Ecuadorin mannermaasta länteen.

Geologisesti Santa Fe on saariston vanhimpia saaria. Merenpinnan alapuolelta on löytynyt kivimuodostelmia, jotka ovat 3,9 miljoonaa vuotta vanhoja. Saarella on puolestaan useita pieniä vulkaanisia kartioita.

## Luonto
Santa Fen saarella on muun muassa kotoperäinen iguaanilaji *[[Conolophus pallidus]]* ja jyrsijälaji *[[Aegialomys galapagoensis]]*. Iguaaneja on 2000-luvulla arvioitu olevan saarella 6&nbsp;500&nbsp;–&nbsp;7&nbsp;000 yksilöä.

Santa Fella on opuntiakaktusten muodostamia metsiä.

## Santa Fe ja ihminen
Santa Fe sai 1800-luvulla nimen Barrington Island brittiläisen amiraalin Samuel Barringtonin mukaan. Saaren ecuadorilainen nimi on Santa Fe. Barringtonin mukaan on nimetty myös koillisosan pieni lahti, jota kautta saarella käyvät voivat rantautua. Matkailijoita varten saarella on kaksi luontopolkua. Saaren pohjois- ja itäosassa on puolestaan kolme sukelluskohdetta.

## Lähteet

## Aiheesta muualla
Villien jäljillä

**Villien jäljillä** on suomalainen MTV3-televisiokanavalla  esitettävä luonto-ohjelma. Ohjelmassa tutustutaan luontoon, sen syrjäisimpiin paikkoihin ja uhanalaisiin eläimiin. Villien jäljillä -ohjelman juontajat ovat Pirjo Heikkilä ja Kimmo Ohtonen. WWF tukee ohjelmaa. Ohjelma on samalla myös humoristinen.
Kääresyltty

**Kääresyltty** eli **rullasyltty** () on leikkele, joka valmistetaan käärimällä sianlihaa rullalle, sitomalla se narulla ja keittämällä se pippuroidussa suolavedessä. Kääresylttyyn käytetään sian mahanahkaa tai luutonta siansivua. Lisänä voidaan käyttää esimerkiksi vasikanlihaa. Erilaisten pippureiden lisäksi mausteena käytetään jauhettua muskotinkukkaa, laakerinlehtiä, mausteneilikkaa, sipulia ja porkkanaa. Keittämisen jälkeen kääresyltty jäähdytetään ja säilytetään kylmänä suolavedessä. Se myös nautitaan kylminä viipaleina.

Kun 1980-luvulla nimettiin kaikille Suomen silloisille kunnille omat pitäjäruoat, kääresyltty valittiin Liedon ja Karvian yhdeksi nimikkoruoaksi.

## Katso myös
*Syltty

## Lähteet
Pimeyden tango (kirja)

**Pimeyden tango** on Reijo Mäen vuonna 1997 julkaisema yhdeksäs Vares-dekkari. 

Kirja sijoittuu viihdemaailmaan ja käsittelee pintajulkisuutta sekä sen toimintatapoja ja ansaintalogiikkaa. Selvitettävänä on tangokuningas Harry Koivikon murha. Myös Vareksen vankilaan toimittama perivihollinen Veikko Hopea on päässyt lomalle ja hautoo kostoa. Kirjassa on lukuisia alajuonia, ja sen henkilögalleriaan kuuluu muun muassa pitkän linjan huijari Risto Rautanen, joka ansaitsee elantoaan tanssivana saarnamiehenä.

## Vastaanotto
Mäki on todennut, että *Pimeyden tango* oli hänen kirjoistaan ensimmäinen, joka alkoi käydä kaupaksi. 

*[[Helsingin Sanomat|Helsingin Sanomien]]* Keijo Kettusen mukaan Mäki kirjoittaa railakkaalla otteella parodian rajamailla ja harrastaa kaksimielistä huumoria, josta poliittinen korrektius on kaukana. Hän kiinnitti myös huomiota siihen, että roistot tappavat sopivasti toisiaan sankarin pääsemättä edes täysin jyvälle siitä, mitä ympärillä on tapahtumassa.

*Pimeyden tangoa* myytiin ilmestymisvuonnaan yli 10&nbsp;000 kappaletta.

## Lähteet
Heikki Haavio

**Kaarlo Heikki Haavio** (9. maaliskuuta 1901 Tottijärvi – 17. huhtikuuta 1977) oli suomalainen rehtori.

Haavion vanhemmat olivat Yläneen kirkkoherra, rovasti Kaarle Haavio (1860–1934) ja Anna Lyydia Ahlgren (1874–1906). Hän pääsi ylioppilaaksi 1921 ja valmistui Helsingin yliopistosta filosofian kandidaatiksi 1925 ja filosofian maisteriksi 1927.

Haavio oli Saarijärven yhteiskoulussa opettajana ja rehtorina 1926–1945 sekä Turun klassillisessa lyseossa vanhempana lehtorina vuodesta 1945 alkaen ja vararehtorina vuodesta 1949 alkaen sekä myöhemmin koulun rehtorina. Hän oli Turun historiallisen yhdistyksen sihteerinä 1947–1952.

Heikki Haavio oli naimisissa vuodesta 1927 filosofian maisteri Vilma Annikki Koskisen kanssa. Haavion veljiä olivat rovasti Jaakko Haavio ja professori Martti Haavio. 
__NOTOC__
## Teoksia
* *Matti Taipale : suomalaisuusmies ja kansanrunoilija*. Porvoo 1932
* *Saarijärven Yhteiskoulu 25-vuotias* teoksessa *Kertomus lukuvuosista 1908-1933, Saarijärven yhteiskoulun vuosikertomus 1932-1933*. Jyväskylä 1933
* *Eräs isonvihan aikainen kansantarina historiallisten lähteitten valossa*. Turun Historiallinen Arkisto X, 1948
* *Rehtorin muistelmat*. WSOY 1968

## Suomennoksia
* Paul Eipper : *Lapsia* ; kolmekymmentäkaksi Hedda Waltherin taidevalokuvaa ; suom. Vilma ja Heikki Haavio. WSOY 1929

## Lähteet

## Aiheesta muualla
* Jokken kirjanurkka 29.8.2011 : Heikki Haavio: Rehtorin muistelmat
Ajinomoto

**Ajinomoto Co., Inc.** () on japanilainen ruokayhtiö, joka sijaitsee Tokiossa. Sen perusti 17. kesäkuuta 1917 Saburosuke Suzuki II (1868–1931).

## Aiheesta muualla

* Viralliset sivut
Meng Wanzhou

**Meng Wanzhou** (myös Cathy Meng ja Sabrina Meng) on kiinalainen Huawein talousjohtaja. Hän on Huawein perustajan Ren Zhengfein tytär, josta on kaavailtu isänsä seuraajaa. Meng aloitti Huaweissa 1993. Hän valmistui Huazhongin teknillisestä yliopistosta 1998 ja työskenteli aiemmin rahoitusalalla. Hän on kuulunut yhtiön johtokuntaan vuodesta 2011.

Meng pidätettiin joulukuussa 2018 Kanadassa Yhdysvaltojen pyynnöstä. Syy pidätykseen on Yhdysvaltojen Iranille määräämien talouspakotteiden rikkominen. Hänet vapautettiin takuita vastaan.

## Lähteet
Mount Akutan

**Mount Akutan** on kerrostulivuori Akutanin saarella Aleuttien saaristossa Alaskassa, Yhdysvalloissa. Se on 1&nbsp;303 metriä korkea. Tulivuoren kaldera on noin kaksi kilometriä halkaisijaltaan, ja sen syvyys vaihtelee 60 ja 365 metrin välillä. Kaldera muodostui purkauksessa noin 1600 vuotta sitten. Mount Akutan purkautui viimeksi vuonna 1992.

Akutanin kaupunki sijaitsee 13 kilometriä tulivuoresta itään.

## Lähteet
Camilla Tuominen

**Camilla Tuominen** (o.s. **Ahonius**, s. 1975 Helsinki) on suomalainen tunnekouluttaja.

## Ura
Tuominen on koulutukseltaan ekonomi, joka erikoistui asiakkuudenhallintaan Uumajan yliopiston kauppakorkeakoulussa. Hän aloitti uransa liikkeenjohdon konsulttina 25-vuotiaana. Vuonna 2010 hän siirtyi markkinointitoimistoon, jossa toimi projektijohtajana.

Tuomisen Emotion Tracker -sovellus julkaistiin vuonna 2012. *Digitaalinen tunnepäiväkirja* käsittelee tunneälyä. Sovelluksen idea oli, että tiimidynamiikka perustuu tunteista puhumiseen, joka taas johtaisi luovuuteen. Sovelluksen ensimmäisten käyttäjien joukossa olivat Aalto-yliopisto ja Ylioppilaiden terveydenhuoltosäätiö (YTHS). Vuonna 2015 yrityksessä oli kuusi sijoittajaa, joista osa työskenteli yrityksessä. Aluksi sovelluksen sai terveysalan ammattilaisten ja valmentajien kautta, mutta sittemmin se julkaistiin avoimesti. Tuominen myi startup-yrityksensä vuonna 2019 suomalaiselle yliopistolle.

Emotion Trackerin myötä Tuomisesta tuli myös tunnekouluttaja, tietokirjailija ja kuvittaja. Vuosina 2015–2016 Tuomisella oli visuaalinen blogi Huffington Postissa. Vuonna 2016 ilmestyivät sekä Tuomisen ensimmäinen kirja, *Tunnekuvakirja*, jossa hän kertoi miten aloitti yrittäjyytensä että Terhi Majasalmen kanssa kirjoitettu *Koululaisen rahakirja*. Seuraavassa yksin kirjoittamassaan kirjassa *Johda tunteita, menesty työelämässä* (2018) Tuominen keskittyi siihen, miten työelämän tunneälyä voidaan kehittää. 

Tuominen pitää tunnekoulutuksia ja -työpajoja yrityksissä ja on esiintynyt muun muassa Nordic Business Forumissa. Vuonna 2020 hän arvioi esiintyvänsä noin 90 kertaa vuodessa. Vuonna 2020 ilmestyi kolmas Tuomisen tunteiden johtamista käsittelevä kirja, *Tunteet eivät kuulu työpaikalle*, jossa hän antoi konkreettisia ohjeita ja harjoituksia sekä analysoi tarinoita, joita oli kerännyt koulutuksissaan. Ihmiset ovat kertoneet hänelle, mikseivät voi työssään näyttää tai kohdata tunteita.

## Julkaisut
### Kirjat
**Tunnekuvakirja - tunnesekamelskasta tunteiden johtamiseen*, Readme, 2016, 
*Majasalmi, Terhi & Tuominen, Camilla: *Koululaisen rahakirja*, , 2016, 
**Johda tunteita - menesty työelämässä*, 2018, Tammi, 
**Tunteet eivät kuulu työpaikalle*, 2020, Otava, 

### Muut julkaisut
*Emotion Tracker -sovellus
**Miksi?! Minun oma tunnekirja*, 2018, AAMU Säätiö ja Me-säätiö, 
*43-osainen ohjelma Radio Ravussa *Diippii shittii - tunteet työelämässä*, jossa Tuominen haastatteli tunnealan asiantuntijoita

## Tunnustuksia
*Emotion Tracker pääsi suomalaiselle Startup100-listalle
*Vuonna 2019 Tuominen valittiin vuoden bisnesvaikuttajaksi.

## Yksityiselämä
Tuominen asuu Espoossa, on naimisissa ja kolmen lapsen äiti. Tuomisella on kolme sisarusta, joista nuorin, Carla Ahonius, on tunnettujen suomalaisten artistien manageri.
## Lähteet

## Aiheesta muualla
*Tuomisen verkkosivut
*Tuominen vieraana Ylen Kånehuone-ohjelmassa 4.1.2021
Rakennusmateriaali

**Rakennusmateriaali** on mitä tahansa materiaalia, jota käytetään rakentamisessa. Monia luonnossa esiintyviä kiinteitä aineita on käytetty tähän tarkoitukseen; savea, puuta, kiveä ja oksia. Ihminen on näiden lisäksi kehittänyt käyttöönsä monia kestävämpiä ja kauniimpia rakennusmateriaaleja, jotkut enemmän ja jotkut vähemmän synteettisiä. Esimerkiksi betoni oli paljon käytetty materiaali 1900-luvulla.

## Aiheesta muualla
Loganiini

**Loganiini** (C17H26O10) on terpeeni ja glykosidi, joka kuuluu niin sanottujen iridoidien aineryhmään. Yhdistettä esiintyy useissa kasveissa ja se on tärkeä osa monien iridoidien ja alkaloidien biosynteesissä.

## Ominaisuudet, biosynteesi ja biologinen rooli
Huoneenlämpötilassa loganiini on väritöntä kiteistä ainetta. Yhdiste liukenee hyvin veteen, mutta liukoisuus orgaanisiin liuottimiin on vähäistä. Aine on optisesti aktiivista ja sen kiertokyky vesiliuoksessa on -82,1. Ensimmäisen kerran loganiinia eristettiin vuonna 1884 strykniinipuun (*Strychnos nux-vomica*) hedelmästä. Tämän jälkeen sitä on todettu esiintyvän useissa muissakin indolialkaloideja tuottavissa kasveissa. Loganiinin biosynteesi lähtee mevalonaattireitin tuotteesta geraniolista, josta muodostuu ensin 8-hydroksigeraniolia ja viiden entsyymin katalysoiman reaktion jälkeen loganiinihappoa. Loganiinihappo esteröidään loganiiniksi loganiinihappo-O-metyylitransferaasientsyymin katalysoimana. Loganiinista muodostuu edelleen muita iridoidiglykosideja tai indolialkaloideja. Indolialkaloidien muodostumisessa loganiini hapettuu ja toisiintuu sekologaniiniksi. Tätä reaktiota katalysoiva entsyymi on nimeltään sekologaniinisyntaasi.

## Lähteet

## Aiheesta muualla
*Food Component Database (FooDB): Loganin 
*Dr. Duke's Phytochemical and Ethnobotanical Databases: Loganin 
*Kyoto Encyclopedia of Genes and Genomes (KEGG): Loganin
Yleisurheilun maailmanmestaruuskilpailut 2023

**Yleisurheilun maailmanmestaruuskilpailut 2023** järjestettiin Budapestissä, Unkarissa 19.–27. elokuuta 2023. Kilpailut olivat järjestyksessään 19. yleisurheilun MM-kilpailut. Kilpailupaikkana toimi Kansallinen yleisurheilukeskus.

Kansainvälinen yleisurheiluliitto ilmoitti kisojen isännästä 4. joulukuuta 2018. Budapest valittiin järjestäjäksi ilman normaalia hakuprosessia.

## Tulokset
### Miehet
#### Juoksu- ja kävelylajit

 Juoksi alkuerässä

#### Kenttälajit

### Naiset
#### Juoksu- ja kävelylajit

 Juoksi alkuerässä

#### Kenttälajit

### Sekakilpailu

 Juoksi alkuerässä

## Mitalitaulukko
Lähde

&nbsp;&nbsp;&nbsp;&nbsp;&nbsp;&nbsp;Isäntämaa

## Lähteet
* Tulokset World Athletics. 

### Viitteet
Aavikkokilli

**Aavikkokilli** (*Cyprinodon macularius*) on hammaskillien heimoon kuuluva kala, jota jotkut pitävät myös akvaariossa. Charles Girard ja Spencer Fullerton Baird kuvasivat lajin ensimmäisinä vuonna 1853.

## Ulkonäkö ja koko
Lajin urokset ovat naaraita suurikokoisempia. Koiraat tunnistaa kirkkaansinisestä värityksestä, naaraat taas ovat pronssisen värisiä. Aavikkokilli on pieni ja lyhytikäinen kala: se kasvaa parhaimmillaan vain viiden senttimetrin mittaan ja elää korkeintaan kaksi vuotta.

## Levinneisyys ja elinympäristö
Aavikkokilli elää Pohjois-Amerikassa lähinnä Meksikossa ja Yhdysvalloissa. Lajia esiintyy makeassa vedessä. Aavikkokillille sopivin veden pH-arvo on 7–8 ja veden kovuus 13–19 °dH. Lajin uhanalaisuusluokitus on Kansainvälisen luonnonsuojeluliiton mukaan vaarantunut.

## Lähteet